User:Andadugong

รายงานพิเศษจากท้องถิ่น:การประชุมวิสามัญสมาคมโรงแรมไทยภาคใต้ -การติดตั้งกล้องวงจรปิดตามโรงแรม อภิปรายโดยสำนักงานตรวจคนเข้าเมือง

(CCTV for Hotels by Phuket Immigration Office) การอภิปรายในหัวข้อนี้มีวัตถุประสงค์เพื่อให้โรงแรมต่างๆมีการเตรียมพร้อมด้านความปลอดภัยด้วยการติดตั้งกล้องวงจรปิดตามจุดต่างๆที่ใช้ในการดูแลความปลอดภัยให้ลูกค้าและนักท่องเที่ยวตลอดจนการให้ความร่วมมือกับเจ้าหน้าที่ตำรวจในการสืบสวนและการขอภาพบันทึกจากกล้องวงจรปิดของโรงแรมซึ่งอาจจับภาพพฤติกรรมของคนร้ายได้ซึ่งจะใช้เป็นหลักฐานในการจับคุมผู้กระทำผิดตามกฏหมาย รวมทั้งเพื่อป้องปรามการกระทำผิดในพื้นที่ซึ่งที่ผ่านมาก็ได้รับความร่วมมือจากบางโรงแรม โดยเฉพาะอย่างยิ่งในคดีที่เอเย่นทัวร์ชาวออสเตรเลียถูกปล้นทรัพย์และฆาตกรรมที่กะรน ทางเจ้าหน้าที่ตำรวจได้รับข้อมูลภาพวงจรปิดของบริษัทเอกชนแห่งหนึ่งที่บันทึกภาพไว้ได้อย่างชัดเจนทั้งรูปพรรณสัญฐานของคนร้ายและสีรถรวมทั้งแผ่นป้ายทะเบียนรถจักรยานยนต์ที่คนร้ายใช้เป็นพาหนะจนสามารถตามตัวคนร้ายและจับคุมได้ในที่สุด ซึ่งก่อนหน้านั้นทางตำรวจไม่สามารถหาหลักฐานได้ชัดเจนเนื่องจากภาพวงจรปิดของรัฐมองไม่ชัดและไม่สามารถระบุสีรถ ใบหน้าของผู้กระทำความผิดได้เนื่องจากทางรัฐมีงบประมาณจำกัด คุณภาพของกล้องวงจรปิดจึงไม่ดีเท่าที่ควร ดังนั้นขอให้ทุกโรงแรมช่วยให้ข้อมูลที่เป็นประโยชน์ต่อเจ้าหน้าที่ด้วยทุกครั้งที่ขอความร่วมมือเพื่อดูแลและป้องกันเหตุร้ายที่อาจเกิดขึ้นกับประชาชนและนักท่องเที่ยวที่อยู่ในพื้นที่ภูเก็ต เพื่อให้ภูเก็ตเป็นสถานที่ท่องเที่ยวที่ปลอดภัยและเพิ่มคุณค่าทางจิตใจให้แกผู้มาเยี่ยมภูเก็ต หากเป็นไปได้ควรปรับมุมภาพกล้องวงจรปิดให้มองเห็นบริเวณถนนและทางเท้าใกล้กับโรงแรมได้ก็จะดียิ่ง

แต่การประชุมในครั้งนี้เป็นที่น่าเสียดายที่ท่านผู้กำกับสถานีตำรวจภูธรอำเภอกะทู้ และเจ้าหน้าที่จากสำนักงานตรวจคนเข้าเมืองไม่สามารถเข้าร่วมได้เนื่องจากต้องเข้าประชุมด่วนเหตุการณ์ไฟไหม้ดิสโก้เทค ซอยบางลาเมื่อตอนดึกของวันเดียวกัน (17 สิงหาคม) คุณสุชาติ หิรัญย์กนกกุล จึงรับหน้าที่บรรยายในหัวข้อนี้แทนท่าน พันตำรวจเอก จิรภัทร โพธิ์ชนะพันธ์